| Morcego rabudo |
| --- |
|  |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Mammalia |
| Orde: | Chiroptera |
| Suborde: | Microchiroptera |
| Familia: | Molossidae |
| Subfamilia: | Molossinae |
| Xénero: | *Tadarida* |
| Especie: | ***T. teniotis*** |

 |
| Nome binomial |
| *Tadarida teniotis*Rafinesque, 1814. |
| Mapa de distribución de T. teniotis.Mapa de distribución de *T. teniotis*.Mapa de distribución de *T. teniotis*. |
| Subespecies |
| * *Tadarida t.* subsp. *teniotis*, **Rafinesque**, (1814).
* *Taradida t.* subsp. *rueppelli*, **Temminck**, (1826).
 |
| Sinonimia |
| * *cestoni*, **Savi**, (1825).
* *nigrogriseus*, **Schneider**, (1871).
* *savii*, **Schinz**, (1840).
 |

O **morcego rabudo** (*Tadarida teniotis*) é unha especie de morcego microquiróptero da familia Molossidae.

É un morcego de gran tamaño e ás longas e estreitas, coa cabeza típica do xénero *Tadarida*, con orellas ríxidas proxectadas cara adiante. A cola sobresae por fóra da membrana caudal e se retrae no uropataxio cando está en voo.

A cor do pelo é moi variable dende o pardo ao gris claro, algúns exemplares presentan áreas canosas. As femias son lixeiramente máis grandes. Miden entre 57 e 64 milímetros e o seu peso atópase entre os 22 a 54 gramos. A súa fórmula dentaria é {\displaystyle {\frac {1.1.2.3}{3.1.2.3}}} .

Mostran unha gran variedade de chamadas sociais, tanto dende os refuxios como en voo, con exhibicións sonoras dos machos dominantes e fortes emisións durante as persecucións aéreas. Emite entre 9 e 15 kHZ, sendo audible para o oído humano.

Distribución
------------

Distribución do morcego rabudo en Galicia
Ocupa unha estreita franxa latitudinal circunmediterránea, que abrangue o sur de Europa e norte de África, Afganistán, China e Corea, chegando até Xapón e a illa de Flores (Indonesia). En Europa distribúese pola rexión Mediterránea, España, sueste de Francia, sur de Suíza, Italia e costas adriáticas até Grecia, incluíndo Madeira, Canarias e as illas mediterráneas.

Hábitat
-------

Os refuxios localízanse en farallóns rochosos, cantís mariños e estruturas artificiais como pontes ou edificios. Aliméntanse por riba de núcleos habitados e espazos abertos nun amplo rango altitudeinal, observóuselles alimentándose a grande altura (de 200 a 300 metros) nas cidades. Atópase dende o nivel do mar até os 2.300 m de altitude.

Ameazas
-------

Como ocorre a boa parte dos quirópteros e segundo os hábitats que ocupan, as molestias causadas aos veciños das construcións que habitan, provocan a expulsión ou fumigación das colonias, así como a reparación destes edificios taponando as fisuras onde aniñan. O descenso nas poboacións de lepidópteros nocturnos, que constitúen o seu alimento máis importante, tamén afecta á especie. O seu voo alto e veloz, con grandes desprazamentos en busca de alimento, fanlle candidato ao choque coas pas dos parques eólicos.

Notas
-----

1. ↑  "*Tadarida teniotis*". *Lista Vermella de especies ameazadas.* (en inglés). Unión Internacional para a Conservación da Natureza.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Morcego rabudo*** |

### Ligazóns externas

* *(en castelán)* '"Tadarida teniotis" no *Atlas de mamíferos terrestres* do Ministerio de Medio Ambiente de España *(en castelán)*
* *(en inglés)* *Mammal Species of the World*: "Tadarida teniotis" en WILSON, D. E.; REEDER, D. M. ,eds. (2005): *Mammal Species of the World: A Taxonomic and Geographic Reference*. 3ª ed.. [[Baltimore], Johns Hopkins University Press]. *(en inglés)*
* *Tadarida teniotis* (como *Nyctinomus taeniotis*) en Cabrera Latorre, Ángel (1914) *Fauna ibérica; mamíferos*. Facsímile dixital. *(en castelán)*

|  |  |
| --- | --- |
| Control de autoridades | 
* Wd: Q540069
* EBID: ID

 |

|  |  |
| --- | --- |
| Identificadores taxonómicos | 
* ADW: Tadarida teniotis
* CMS: tadarida-teniotis
* EOL: 328843
* EUNIS: 1566
* FE: 305383
* FE-New: ID
* GBIF: 2433009
* GlobalSpecies: 952978
* iNaturalist: 41298
* IRMNG: 10865788
* ITIS: 632261
* IUCN: 21311
* MSW: 13801785
* NBN: NHMSYS0000377305
* NCBI: 59483
* TAXREF: 60557

 |

|  |  |
| --- | --- |
| Identificadores | 
* UMLS: C1021562

 |